GREEK SUPREME COURT DECISION

Decision ID: 926/2024
Decision Number: 926
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' Ποινικό Τμήμα Συγκροτήθηκε από τους Δικαστές: Γεωργία Κατσιμαγκλή, Προεδρεύουσα Αρεοπαγίτη (σύμφωνα με την υπ' αριθμ. 323/2023 πράξη της Προέδρου του Αρείου Πάγου), Ελένη Μπερτσιά-Εισηγήτρια, Διονύσιο Παλλαδινό, Παναγιώτα Πασσίση και Κωνσταντίνα Νάκου, Αρεοπαγίτες. Συνήλθε σε δημόσια συνεδρίαση στο Κατάστημά του στις 7 Νοεμβρίου 2023, με την παρουσία του Αντεισαγγελέα του Αρείου Πάγου Βασιλείου Παππαδά (γιατί κωλύεται η Εισαγγελέας) και του Γραμματέα Χ. Α., για να δικάσει την αίτηση της Εισαγγελέα του Αρείου Πάγου, για αναίρεση της απόφασης 194/2022 του Τριμελούς Εφετείου Κακουργημάτων Ναυπλίου. Με αιτούσα τη Μ. Κ. του Ε., κάτοικο ..., η οποία δεν παραστάθηκε στο ακροατήριο. Το Τριμελές Εφετείο Κακουργημάτων Ναυπλίου, με την ως άνω απόφασή του διέταξε όσα λεπτομερώς αναφέρονται σ' αυτή, και η αναιρεσείουσα Εισαγγελέας του Αρείου Πάγου Γεωργία Αδειλίνη ζητεί την αναίρεσή της, για τους λόγους που αναφέρονται στην υπ' αριθμ. 24/3-5-2023 αίτησή της αναίρεσης, η οποία ασκήθηκε ενώπιον της Γραμματέα του Ποινικού Τμήματος του Αρείου Πάγου Σ. Τ. και καταχωρίστηκε στο οικείο πινάκιο με τον αριθμό 433/2023. Αφού άκουσε Τoν Αντεισαγγελέα, που πρότεινε να γίνει δεκτή η ως άνω αίτηση αναίρεσης,

Judges: Γεωργία Κατσιμαγκλή, Ελένη Μπερτσιά-Εισηγήτρια, Διονύσιο Παλλαδινό, Παναγιώτα Πασσίση, Κωνσταντίνα Νάκου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' Ποινικό Τμήμα Συγκροτήθηκε από τους Δικαστές: Γεωργία Κατσιμαγκλή, Προεδρεύουσα Αρεοπαγίτη (σύμφωνα με την υπ' αριθμ. 323/2023 πράξη της Προέδρου του Αρείου Πάγου), Ελένη Μπερτσιά-Εισηγήτρια, Διονύσιο Παλλαδινό, Παναγιώτα Πασσίση και Κωνσταντίνα Νάκου, Αρεοπαγίτες. Συνήλθε σε δημόσια συνεδρίαση στο Κατάστημά του στις 7 Νοεμβρίου 2023, με την παρουσία του Αντεισαγγελέα του Αρείου Πάγου Βασιλείου Παππαδά (γιατί κωλύεται η Εισαγγελέας) και του Γραμματέα Χ. Α., για να δικάσει την αίτηση της Εισαγγελέα του Αρείου Πάγου, για αναίρεση της απόφασης 194/2022 του Τριμελούς Εφετείου Κακουργημάτων Ναυπλίου. Με αιτούσα τη Μ. Κ. του Ε., κάτοικο ..., η οποία δεν παραστάθηκε στο ακροατήριο. Το Τριμελές Εφετείο Κακουργημάτων Ναυπλίου, με την ως άνω απόφασή του διέταξε όσα λεπτομερώς αναφέρονται σ' αυτή, και η αναιρεσείουσα Εισαγγελέας του Αρείου Πάγου Γεωργία Αδειλίνη ζητεί την αναίρεσή της, για τους λόγους που αναφέρονται στην υπ' αριθμ. 24/3-5-2023 αίτησή της αναίρεσης, η οποία ασκήθηκε ενώπιον της Γραμματέα του Ποινικού Τμήματος του Αρείου Πάγου Σ. Τ. και καταχωρίστηκε στο οικείο πινάκιο με τον αριθμό 433/2023. Αφού άκουσε Τoν Αντεισαγγελέα, που πρότεινε να γίνει δεκτή η ως άνω αίτηση αναίρεσης,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 505 παρ. 2 του ΚΠΔ, ο Εισαγγελέας του Αρείου Πάγου μπορεί να ζητήσει την αναίρεση οποιασδήποτε απόφασης, μέσα στην προθεσμία του άρθρου507, δηλαδή μέσα σε τριάντα ημέρες από την καταχώρηση της απόφασης καθαρογραμμένης στο ειδικό βιβλίο του άρθρου 473 παρ.3 ΚΠΔ. Από τη διάταξη αυτή προκύπτει ότι ο Εισαγγελέας του Αρείου Πάγου δικαιούται να ασκεί αναίρεση για κάθε απόφαση αθωωτική ή καταδικαστική, οποιουδήποτε ποινικού δικαστηρίου και για όλους τους λόγους του άρθρου 510 παρ.1 ΚΠΔ, μεταξύ των οποίων και για υπέρβαση εξουσίας. Τέτοια απόφαση, που υπόκειται σε αναίρεση του Εισαγγελέα του Αρείου Πάγου, είναι και εκείνη, η οποία απορρίπτει αίτηση για αποζημίωση, κατ' εφαρμογή των διατάξεων των άρθρων 535 έως 544 Κ.Ποιν.Δ., αυτών που κρατήθηκαν προσωρινά ή με καταδικαστική απόφαση και μετέπειτα αθωώθηκαν αμετάκλητα με βούλευμα ή δικαστική απόφαση (ΑΠ 448/2014). Στην προκειμένη περίπτωση, η κρινόμενη με αρ. 24/3-5-2023, αίτηση, του Εισαγγελέα του Αρείου Πάγου, που ασκήθηκε με δήλωση στη γραμματέα του ως άνω Δικαστηρίου, για αναίρεση της υπ' αριθμόν 194/2022 απόφασης του Τριμελούς Εφετείου Κακουργημάτων Ναυπλίου το οποίο με την ως άνω απόφασή του, απόρριψε ως απαράδεκτη την από 26-10-2022 αίτηση της Μ. Κ. του Ε. κατοίκου ..., περί αποζημίωσής της για το χρονικό διάστημα της προσωρινής κράτησης της μετά την έκδοση αμετάκλητης αθωωτικής απόφασης, έχει ασκηθεί νομότυπα και εμπρόθεσμα, δηλαδή εντός τριάντα (30) ημερών από την καταχώρηση της προσβαλλόμενης αποφάσεως στο ειδικό βιβλίο καθαρογραμμένων αποφάσεων του εκδόσαντος αυτήν δικαστηρίου, η οποία έλαβε χώρα στις3-4-2023, αφού η κρινομένη αίτηση ασκήθηκε στις 3-5-2023 (αρθ. 505 παρ.2 και 507 του Κ.Ποιν.Δ.). Πρέπει επομένως, να ερευνηθεί περαιτέρω, ως προς τη βασιμότητα του προβαλλομένου με αυτή λόγου αναιρέσεως, που αναφέρεται σε πλημμέλεια από το άρθρο 510 παρ. 1 στοιχ. Θ' του ΚΠΔ.. Όπως προκύπτει από το από 23-5-2023 αποδεικτικό επίδοσης του αρχιφύλακα του ΑΤ Άργους Γ. Ρ. η αιτούσα Μ. Κ. κλητεύθηκε νόμιμα και εμπρόθεσμα από τον Εισαγγελέα του Αρείου Πάγου, με την επίδοση της υπ' αριθμ. 433 και από 17-5-2023 κλήσης για να εμφανισθεί στη συνεδρίαση που αναφέρεται στην αρχή της παρούσας απόφασης, κατά τη συζήτηση της ανωτέρω αίτησης του Εισαγγελέα του Αρείου Πάγου. Κατά το άρθρο 538 παρ2ΚΠΔ., η αίτηση αποζημίωσης εκείνου που κρατήθηκε και μετέπειτα αθωώθηκε, υποβάλλεται γραπτά και παραδίδεται στον εισαγγελέα του αρμοδίου δικαστηρίου ή δικαστικού συμβουλίου μέσα σε ανατρεπτική προθεσμία τριάντα (30) ημερών από το αμετάκλητο της απόφασης ή του βουλεύματος ή από την έκδοση της απόφασης επί της αιτήσεως για επανάληψη της διαδικασίας. Στην προκειμένη περίπτωση το Τριμελές Εφετείο Κακουργημάτων Ναυπλίου με την 194/2022 απόφασή του, η οποία καταχωρήθηκε στο ειδικό βιβλίο την 3/4/2023 με αριθμό 36, απέρριψε την από 26/10/2022 αίτηση αποζημίωσης κατά της υπ' αριθμ. 69/16.3.2022 ομόφωνα αθωωτικής απόφασης του ίδιου ως άνω Δικαστηρίου, η οποία κατατέθηκε την 27/10/2022, ως απαράδεκτη και δη ως εκπρόθεσμη με το εξής σκεπτικό "Η αιτούσα με την υπό κρίση αίτηση ζητά να υποχρεωθεί το Δημόσιο να της καταβάλει το ποσό των 17.950 ευρώ(50 ευρώΧ359 ημέρες) ως αποζημίωση επειδή αδίκως κρατήθηκε προσωρινά από τη σύλληψή της μέχρι την έκδοση της υπ' αριθμ. 69/2022 απόφασης του Τριμελούς Εφετείου Κακουργημάτων Ναυπλίου με την οποία κηρύχθηκε αμετακλήτως αθώα. Η ανωτέρω απόφαση δημοσιεύθηκε στο ακροατήριο του Δικαστηρίου στις 16-3-2022 με την κατηγορουμένη παρούσα και δεν ασκήθηκε κατ' αυτής ουδέν ένδικο μέσο όσον αφορά αυτήν. Η απόφαση τελεσιδίκησε αμέσως διότι ήταν ομοφώνως αθωωτική και συνεπώς δεν χωρούσε έφεση κατ' αυτής (ΚΠΔ 486παρ2). Ακολούθως η απόφαση καταχωρήθηκε καθαρογραμμένη στο ειδικό βιβλίο που τηρείται προς τούτο στη γραμματεία του Δικαστηρίου στις 2/9/2022,όπως προκύπτει από τη βεβαίωση του αρμοδίου γραμματέως παρά πόδας αυτής. Ούτε από τα υπ' αριθμ. 69/2022 πρακτικά, ούτε από τη δικογραφία προκύπτει ότι η κατηγορουμένη ή ο συνήγορός της δήλωσαν διεύθυνση ηλεκτρονικού ταχυδρομείου, ούτε η αιτούσα επικαλείται κάτι τέτοιο στην αίτησή της. Συνεπώς η προθεσμία για την άσκηση αναίρεσης κατά της ως άνω απόφασης, κατά το μέρος που αφορούσε την αιτούσα για την οποία είχε καταστεί τελεσίδικη ως άνω, ήταν 20 μέρες έκτοτε (ΚΠΔ 473 παρ.2,3). Η προθεσμία παρήλθε άπρακτη και έτσι η απόφαση κατέστη αμετάκλητη στις 22/9/2022. Έκτοτε άρχισε να τρέχει η κατ' άρθρο 538 παρ.2 ΚΠΔ, προθεσμία των τριάντα (30) ημερών, η οποία συνεπώς έληξε στις 22/10/2022. Δεδομένου ότι η ημέρα εκείνη ήταν Σάββατο, η αίτηση θα μπορούσε να υποβληθεί εμπρόθεσμα έως τις 24/10/2022, ημέρα Δευτέρα. Πλην όμως αυτή κατατέθηκε στις 27/10/2022 (βλ. έκθεση εγχειρήσεώς της στον εισαγγελέα Εφετών Ναυπλίου, παρά πόδας αυτής). Διευκρινίζεται εδώ ότι στον υπολογισμό της προθεσμίας για αναίρεση λαμβάνεται υπόψιν η προθεσμία των είκοσι ημερών και όχι εκείνη του ενός μηνός, που τίθεται στον εισαγγελέα του Αρείου Πάγου κατ' άρθρο 507 ΚΠΔ, καθόσον επρόκειτο για απόφαση πρωτοβάθμιου δικαστηρίου και αυτός δεν προκύπτει ότι είχε ζητήσει την καταχώρισή της στο βιβλίο του άρθρου 473 παρ. 3 ΚΠΔ. Κατά συνέπεια η ένδικη αίτηση είναι εκπρόθεσμη και πρέπει να απορριφθεί ως απαράδεκτη". Όμως η ανωτέρω 69/2022 ομόφωνα αθωωτική για την αιτούσα απόφαση του Τριμελούς Εφετείου Κακουργημάτων Ναυπλίου, δεν υπόκειτο σε έφεση, ούτε είχε δικαίωμα να ασκήσει αναίρεση κατ' αυτής η κατηγορουμένη. Επομένως κατέστη αμετάκλητη τριάντα (30) ημέρες από την καταχώρισή της στο ειδικό βιβλίο, ήτοι την 2/10/2022, εφόσον έως τότε μπορούσε να προσβληθεί από τον Εισαγγελέα του Αρείου Πάγου και έκτοτε ξεκίνησε η προθεσμία των τριάντα (30) ημερών του άρθρου 538 παρ.2 ΚΠΔ. Επομένως καταληκτική προθεσμία για την άσκηση της αίτησης αποζημίωσης ήταν όχι η 22/10/2022 (ή η 24-10-2022)όπως εσφαλμένα έκρινε καθ' υπέρβαση εξουσίας το Τριμελές Εφετείου Κακουργημάτων Ναυπλίου κηρύσσοντας αυτή που ασκήθηκε στις 27-10-2022 απαράδεκτη ως εκπρόθεσμη με την υπ' αριθμ 194/2022 απόφασή του, αλλά η 1-11-2022 όταν είχαν παρέλθει τριάντα (30) ημέρες από την 2-10-2022. Συνεπώς, ο προβληθείς αναιρετικός λόγος του Εισαγγελέα του Αρείου Πάγου, από το άρθρο 510 παρ. 1 στοιχ. θ' ΚΠΔ, είναι βάσιμος. Κατόπιν των ανωτέρω, πρέπει να αναιρεθεί η προσβαλλόμενη με αρ. 194/2022απόφαση του Τριμελούς Εφετείου Κακουργημάτων Ναυπλίου και να παραπεμφθεί η υπόθεση για νέα εκδίκαση, στο ίδιο δικαστήριο, που θα συγκροτηθεί από άλλους δικαστές εκτός από εκείνους που δίκασαν προηγουμένως (άρθρ. 522 Κ.Ποιν.Δ.).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Αναιρεί τη με αριθμό 194/2022 απόφαση του Τριμελούς Εφετείου Κακουργημάτων Ναυπλίου. Παραπέμπει την υπόθεση σε νέα συζήτηση, στο ίδιο Δικαστήριο, συγκροτούμενο από άλλους δικαστές εκτός από αυτούς που δίκασαν προηγουμένως. Κρίθηκε και αποφασίσθηκε στην Αθήνα στις 5 Δεκεμβρίου 2023. Και Δημοσιεύθηκε στην Αθήνα, σε δημόσια συνεδρίαση στο ακροατήριό του, στις 10 Ιουλίου 2024. Η ΠΡΟΕΔΡΕΥΟΥΣΑ Ο ΓΡΑΜΜΑΤΕΑΣ ΑΡΕΟΠΑΓΙΤΗΣ << Επιστροφή Πρωτότυπο κείμενοΑξιολογήστε αυτήν τη μετάφρασηΤα σχόλιά σας θα χρησιμοποιηθούν για τη βελτίωση της Μετάφρασης Google

LEGAL REFERENCES
Articles Referenced: άρθρο 505 παρ. 2 του ΚΠΔ, άρθρου507, άρθρου 473 παρ.3, άρθρου 510 παρ.1, άρθρων 535, άρθρο 510 παρ. 1 στοιχ. Θ' του ΚΠΔ, άρθρο 538 παρ2, άρθρο 538 παρ.2, άρθρο 507, άρθρου 473 παρ. 3, άρθρου 538 παρ.2, άρθρο 510 παρ. 1 στοιχ. θ', άρθρων 535 έως 544, άρθρο 505, άρθρου 473, άρθρου 510, άρθρο 510, άρθρο 538, άρθρου 538
Article Codes: ΠΚ|ΚΠΔ
Law References: nan
Total Articles Cited: 13

DATES MENTIONED: 3-5-2023|26-10-2022|3-4-2023|23-5-2023|17-5-2023|16-3-2022|27-10-2022|2-9-2022|22-9-2022|22-10-2022|24-10-2022|2-10-2022|1-11-2022|07-11-2023|05-12-2023|10-07-2024

SOURCE: https://areiospagos.gr/nomologia/apofaseis_DISPLAY.asp?cd=QX08V1D9RRCEKY9DOO422GB1KZTAO3&apof=926_2024&info=ΠΟΙΝΙΚΕΣ -  ΣΤ